Viešbutis Grand Hotel (TV serialas)
„Viešbutis „Grand Hotel“ (isp. Gran Hotel) – kostiuminis, draminis ispanų serialas. Serialą pastatė kompanija „Bambú Producciones“. Ispanijoje rodytas nuo 2011 m. spalio 4 d. iki 2013 m. birželio 25 d. kanalu Antena 3. Lietuvoje buvo rodomas 2013 m. birželio–gruodžio mėn., LNK televizijos eteryje, vėliau ir per TV1. Serialas nufilmuotas Palace de Magdalena rūmuose, Santandere. „Viešbutis „Grand Hotel“, kurio veiksmas vyksta XX a. pradžioje, karaliaus Alfonso XIII valdymo laikais, pelnė ne vieną apdovanojimą ir buvo puikiai įvertintas kritikų. Serialas taip pat buvo rodomas Prancūzijoje, Jungtinėje Karalystėje, Estijoje, Rusijoje, Turkijoje, JAV, Venesueloje, Vokietijoje ir kitose šalyse.